\u0160to se ti\u010de savjetni\u010dkog tima, \u010dinit \u0107e ga ljudi iz kompanije, ali i izvan. Kako se neslu\u017ebeno doznaje iz Agrokora, to su Marko Deli\u0107 i Branimir Bricelj iz tvrtke Altera Kapital, Tomislav Mati\u0107 iz Texo managementa te 10-ak pravnika iz odvjetni\u010dke tvrtke \u0160avori\u0107 i partneri.\u00a0

Iz kompanije ostaju, neslu\u017ebeno doznajemo, Anja Lini\u0107, Vladimir Bo\u0161njak, Luka Cvitan...a kako doznajemo Ivan Crnjac odlazi.\u00a0

U idu\u0107a dva, tri dana u Zagreb \u0107e do\u0107i i me\u0111unarodni savjetnici za restrukturiranje iz tri do \u010detiri konzultantske ku\u0107e. Alvareza je Ramljak pozvao da da svoju ponudu za restrukturiranje pa \u0107e odlu\u010diti ho\u0107e li prihvatiti njegov plan ili iz neke druge konzultantske ku\u0107e.

\u0160to se ti\u010de financijskog izvje\u0161taja Agrokora, Ramljak je rekao kako je zadnji napravljen u devetom mjesecu pro\u0161le godine te kako se nakon pola godine ne bi pouzdao u te brojke jer su se ipak sad promijenile. No, kako neslu\u017ebeno doznajemo, mi\u0161ljenje je da je situacija \u0161to se ti\u010de duga i gora stoga \u0107e revizor utvrditi pravu sliku i pravo stanje.\u00a0

Stupanjem na snagu Zakona o postupku izvanredne uprave, tzv \"lex Agrokor\" ra\u010duni Konzuma ni jedne druge tvrtke vi\u0161e se, u idu\u0107ih godinu dana, ne mogu blokirati, a kako smo neslu\u017ebeno doznali dnevni priljev samo u Konzumu iznosi oko 30 milijuna kuna.\u00a0

\u00a0